stanford-oval/wikipedia huggingface dataset:
ריח של מכונית חדשה
הרכב כימי

הריח והגורמים לו שונים מעט בין סוגים שונים של מכוניות. רוב חלקה הפנימית של המכונית מורכב מחלקי פלסטיק המחוברים באמצעות דבקים ואטמים. חומרים דומים לאלו לעיתים יוצרים או מנדפים תרכובות אורגניות (VOC). לכן, לרוב מייחסים את האדים האלו לתערובת גזים נדיפים ומרככים, אף על פי שבחלקי המכונית לחץ האדים שלהם מאוד נמוך, באופן שלא מאפשר להם לנדף VOC.
במחקר מקיף שנערך על כ-200 מכוניות בארצות הברית במודל 2011–2012, נבדקו רמות של כימיקלים שונים, כגון תרכובות אורגנו-ברומיניות (אנ'), תרכובות אורגנו-כלוריות (אנ') ומתכות כבדות אשר התנדפו מחלקים שונים של הרכב כגון ההגה, לוח-המחוונים, משענות-היד והכיסאות. במחקר הם דירגו את דגמי המכוניות על פי רמות הזיהום שהתגלו בהם.
מומלץ להשאיר מכוניות חדשות מאווררות בעת נסיעה, במיוחד לאורך הקיץ. בניתוח שבוצע ב-1995 ובדק את האוויר הבוקע ממכונית לינוקולן קונטיננטל (אנ'), נמצאו למעלה מחמישים תרכובות אורגניות נדיפות, שזוהו ככאלו המגיעות ממקורות של תרכובות ניקוי, חומרי סיכה, צבע, שטיחים, עור, פוליוויניל כלוריד, דבק לטקס, אדי בנזין ואדי עשן. ניתוח שבוצע חודשיים מאוחר יותר העיד על פיחות ניכר בחומרי הגלם הללו. החוקרים מצאו כי הרעילות הפוטנציאלית של רבים מהחומרים הללו עלולה להוות סכנה לבריאות האדם.
שיעור התרכובות האורגניות הנדיפות הכולל עשוי להגיע ל-7,500 מיקרוגרמים למטר מעוקב. במחקר שנערך על ארבעה כלי רכב, זוהו יותר משישים תרכובות כימיות שונות בתוך הרכבים. הריכוז של התרכובות הללו בחלל המכונית פוחת בשיעור של כ-90% תוך שלושה שבועות.
במספר מקרים, הריח נוצר בשל תקלה בתהליך הייצור. על פי מסמכים רשמיים של חברת הרכבים בנטלי, "ריח רע" במכוניות של בנטלי מתוצרת 1999–2002 אותר במעכב קורוזיה ברכב. בתרבויות מסוימות, ריח של מכונית חדשה לא נחשב כדבר חיובי ונעשים מאמצים ממוקדים בתהליך הייצור על מנת לצמצם את הריח.
סכנות בריאותיות

מחקר שנערך במשך שנתיים, ופורסם ב-2001 על ידי CSIRO (הארגון של קהיליית המחקר המדעית והתעשייתית) באוסטרליה מצא מספר בעיות בריאותיות הקשורות לכימיקלים הללו. מדען המחקר של CSIRO, ד"ר סטיבן בראון, דיווח על דו"חות אנקדוטליים של אי-התמצאות, כאב ראש וגירוי אצל כמה נהגים של מכוניות חדשות. הוא מדד רמות זיהום במכוניות חדשות שהיו מספיקות כדי לגרום להשפעות דומות תוך דקות בניסויים מבוקרים על ידי חוקרים אחרים. כימיקלים אשר נמצאו במכוניות כללו בנזן מסרטן, שני חומרים מסרטנים אפשריים אחרים, ציקלוהקסאנון (אנ') וסטירן, ומספר של כימיקלים רעילים אחרים.
מחקר עדכני יותר שנערך ביפן, גילה שרמת התרכובות האורגניות הנדיפות בוואן חדש הייתה גבוהה פי 35 מהמותר יום לאחר שהרכב נמסר לבעליו. תוך ארבעה חודשים הרמות ירדו מתחת לקו האדום, אך הן שבו ועלו בחודשי הקיץ.
נדרשו שלוש שנים עד שהמצב התקבע ברמות המתאימות לתקן. משרד הבריאות היפני קבע את התקן בתגובה למקרים של אנשים שלקו בתסמונת הבניין החולה. מאמר של דיילי טלגרף על המחקר תיאר את ההנאה מריח של מכונית חדשה כ"קרובה להסנפת דבק".
עם זאת, מחקר אחר הראה רעילות מועטה בריחות של כלי רכב חדשים.
הערות שוליים

↑  המונחים במילוני האקדמיה | מונחי האקדמיה, באתר terms.hebrew-academy.org.il
↑  Ritter, Steve (2002). "New Car Smell: VOCs Account for the Characteristic 'Newness'". Chemical and Engineering News. 80 (20): 45. doi:10.1021/cen-v080n020.p045. ISSN 0009-2347.
↑  New Ecology Center guide to toxic chemicals in cars helps consumers avoid a major source of indoor air pollution | Ecology Center, web.archive.org, ‏2015-03-08
↑  Identification Of Volatile Organic Compounds In a New Automobile, באתר "Scientific Instrument Services, Inc." (באנגלית)
↑  Grabbs, James S.; Corsi, Richard L.; Torres, Vincent M. (באוקטובר 2000). "Volatile Organic Compounds in New Automobiles: Screening Assessment". Journal of Environmental Engineering. 126 (10): 974–977. doi:10.1061/(ASCE)0733-9372(2000)126:10(974). {{cite journal}}:  (עזרה)
↑  "OBNOXIOUS ODOR" A Lemon Makes, www.theautochannel.com
↑  Alice Truong, Ford’s found a way to appease Chinese consumers who hate the new-car smell, Quartz (באנגלית)
↑  CSIRO - New car drivers exposed to toxic emissions, web.archive.org, ‏2007-09-27
↑  JAMA Announces Voluntary Guidelines for Reducing, www.jama-english.jp
↑    Charles Clover, Environment Editor, ‏Enjoying the smell of a new car 'is like glue-sniffing', The Telegraph, 15 January 2003
↑  Charles Q. Choi published, That New-Car Smell? Not Toxic, Study Finds, livescience.com, ‏2007-04-06 (באנגלית)
רודולף ראף

| --- | --- |

 לידה:  10 בנובמבר 1941 שויניגן, קנדה 
 פטירה:  5 בינואר 2019 (בגיל 77) בלומינגטון, ארצות הברית 
 ענף מדעי:  ביולוגיה התפתחותית אבולוציונית 
 מקום לימודים:  אוניברסיטת המדינה של פנסילבניה  אוניברסיטת דיוק 
 מוסדות:  אוניברסיטת אינדיאנה 
 פרסים והוקרה:  מלגת גוגנהיים (1987)  פרס סיואל רייט (2004)  עמית באגודה האמריקאית לקידום המדע (2010)  מדליית דניאל אליוט (2004)  עמית האקדמיה האמריקאית לאמנויות ולמדעים 
 
רודולף ראף (באנגלית: Rudolf Raff;‏ 10 בנובמבר 1941 – 5 בינואר 2019) הוא חוקר בתחום ביולוגיה התפתחותית אבולוציונית ופרופסור באוניברסיטת אינדיאנה.
ביוגרפיה

רודולף רודי נולד בשויניגן, קוובק לאב שהיגר מאוסטריה בשנת 1938. בשנת 1949 המשפחה עברה לפיטסבורג. בשנת 1962 הוא סיים לימודים באוניברסיטת המדינה של פנסילבניה ובשנת 1967 סיים את הדוקטורת באוניברסיטת דיוק. עד לשנת 1971 רודולף רודי עבד במכון הטכנולוגי של מסצ'וסטס. החל משנת 1971 הוא עבד באוניברסיטת אינדיאנה ממנו עזב לגמלאות בשנת 2018. בשנת 1983 רודולף ראף הקים באוניברסיטה זו מכון לביולוגיה מולקולרית.
בשנת 1987 הוא זכה במלגת גוגנהיים ובהמשך קיבל מספר פרסים נוספים.
מחקריו התרכזו בתחום ביולוגיה התפתחותית. הוא היה עורך ומייסד (ביחד עם שון קרול ווולאס ארתור) של כתב העת Evolution & Development.
רודולף ראף כתב מספר ספרים בתחום התמחותו.
רודולף קמפה

| --- | --- |

 לידה:  14 ביוני 1910 דרזדן, הקיסרות הגרמנית 
 פטירה:  12 במאי 1976 (בגיל 65) ציריך, שווייץ 
 מקום קבורה:  בית הקברות של בוגנהאוזן 
 מוקד פעילות:  גרמניה 
 סוגה:  מוזיקה קלאסית 
 שפה מועדפת:  גרמנית 
 כלי נגינה:  אבוב 
 פרסים והוקרה:  מסדר ההצטיינות הבווארי 
 פרופיל ב-IMDb
 
רודולף קמפה (בגרמנית: Rudolf Kempe; ‏14 ביוני 1910 – 12 במאי 1976) היה מנצח גרמני.
ביוגרפיה

קמפה נולד בדרזדן, שם למד מוזיקה. הוא ניגן באבוב בכמה תזמורות לפני שהתמנה למנצח האופרה של לייפציג בשנת 1937. הוא ניהל את התזמורת הסקסונית הממלכתית של דרזדן משנת 1949 עד 1952, ואת האופרה הממלכתית של בוואריה במינכן משנת 1952 עד 1954 (כממשיכו של גאורג שולטי. הופעת הבכורה שלו בפסטיבל ביירוית הייתה בשנת 1960. משנת 1961 עד 1975 ניצח על התזמורת הפילהרמונית המלכותית, משנת 1965 עד 1972 עבד עם תזמורת טונהאלה בציריך, ומשנת 1967 עד מותו ניצח על הפילהרמונית של מינכן. בחודשי חייו האחרונים, עמד בקשרים קרובים עם תזמורת רשות השידור הבריטית.
הוא מת בציריך.
בעיקר זכור קמפה הודות להופעותיו והקלטותיו מיצירות ריכרד שטראוס (שאת מכלול יצירותיו התזמורתיות הקליט) וריכרד וגנר.
שבליה דה מרה

| --- | --- |
 לידה:  1607 פואטו, צרפת 
 פטירה:  1684  (בגיל 77 בערך)
 מדינה:  צרפת 
 שם עט:  chevalier de Méré 
 עיסוק:  סופר
 שפות היצירה:  צרפתית 
 זרם ספרותי:  erudite libertinism 
 
אנטואן גומבו, שבליה דה מרה (צרפתית: Antoine Gombaud, Chevalier de Méré‏; 1607  - 29 בדצמבר 1684), סופר ואציל צרפתי. היה מהראשונים בהיסטוריה להעלות שאלות בנוגע לתורת ההסתברות אותן הפנה למתמטיקאי בלז פסקל, ובעקבות שאלותיו החלה התכתבות מפורסמת בין פסקל לפייר דה פרמה, שנחשבת ללידתה של תורת ההסתברות בעת החדשה.
ביוגרפיה

אנטואן גומבו נולד בפרובינציה של פואטו (כיום בחבל פואטו-שראנט שבמערב צרפת). הוא קיבל חינוך מעולה והיה חסיד הספרות היוונית העתיקה. הוא אימץ לעצמו את השם שבליה, שמשמעו אביר, בשל הדמות שהוא מייצג בדיאלוגים שבהם הוא מבטא את השקפותיו המוסריות.
בשנת 1654 כתב גומבו למתמטיקאי והפילוסוף בלז פסקל מכתב בנוגע למשחק קוביות שנקרא נקודות. במשחק זה המשתתפים מטילים קובייה והראשון שהגיע לסכום מסוים שנקבע מראש זוכה בכל הקופה. גומבו שיחק נגד מתמודד אחר, אך נאלץ להפסיק את המשחק לפני סיומו מסיבה כלשהי. הבעיה הייתה השאלה "מי זוכה בקופה?", ישנה האפשרות לתת את הקופה למשתתף בעל מספר הנקודות המרבי בעת הפסקת המשחק, אך גומבו שאל במכתבו את פסקל האם ישנה דרך צודקת יותר לחלוקת הכסף. דהיינו, לחשב את סיכוייו של כל משתתף לזכות, בהנחה שלכל משתתף סיכויים שוים לזכות בעת הפסקת המשחק. חלוקת הקופה תיערך לפי חישוב הסיכויים.
מטרתו של גומבו הייתה להבין ולקבוע כיצד ניתן לצפות מראש את תוצאותיו של הימור מסוים. פסקל, פייר דה פרמה וגומבו פיתחו תאוריה של סבירות, המתייחסת להטלות קובייה. הם גילו שניתן לפתור את הבעיה אם מגדירים באופן מדויק את כל התוצאות האפשריות, ומייחסים הסתברות מסוימת לכל אחת. הרעיון פותח מאוחר יותר על ידי יאקוב ברנולי בתחילת המאה השמונה עשרה לצורך שימוש בחישובים של ביטוח.
עקרונות אלה מהווים בסיס לתפיסות מודרניות של ניהול סיכונים וניהול כספים ומיושמים גם בחישוב יחס הזכיות במשחק הקוביות הפופולרי Craps.
שבליה דה מרה נודע גם בשל אמרותיו ובשל המסות שכתב. כמו רבים מהוגי הדעות של המאה השבע עשרה, הוא גילה יחס עוין כלפי הזכויות העוברות בירושה וכלפי הדמוקרטיה כאחד. הוא האמין כי שיחות בין אנשים מלומדים ושנונים מהוות את האמצעי הטוב ביותר כדי לטפל בבעיות המוסר והחברה.
שבליה דה מרה פרסם שש מסות בשם "שיחות" (1668) ושלושה "מאמרים" (1677) העוסקים ביתרונותיהן של השיחה ושל השנינות. הוא כתב יצירות אלה כתוצאה מהתנסותו בחברה הגבוהה של זמנו. המדובר במצוינות אישית במסגרת החברה האריסטוקרטית. בין היתר הוא עוסק בנושא הכנות האישית, שלדעתו באה על ביטויה בטעם טוב, בנימוס ובהימנעות מהעמדת פנים. המפורסמים שבכתביו הם: "האדם הכנה" ו"שיחות בדבר הכנות האמיתית".
קריטי סנון

| --- | --- |

 לידה:  27 ביולי 1990 (בת 34) ניו דלהי, הודו 
 מדינה:  הודו 
 השכלה:  Jaypee Institute of Information Technology  Delhi Public School 
 תקופת הפעילות:  מ-2014 
 השקפה דתית:  הינדואיזם 
 
קריטי סנון (באנגלית: Kriti Sanon; נולדה ב-27 ביולי 1990) היא שחקנית הודית שעובדת בסרטים בשפת הינדי וטלוגו. היא קיבלה פרס הקולנוע הלאומי ושני פרסי פילמפייר, והופיעה ברשימת 100 הסלבריטאים של פורבס הודו לשנת 2019.
סנון זכתה בפרס הסרט הלאומי ובפרס פילמפייר לשחקנית הטובה ביותר על גילום התפקיד הראשי של אם פונדקאית בדרמה הקומית "מימי" (2021). אחרי ההצלחה הזו הגיעה סדרה של סרטים לא מוצלחים מבחינה מסחרית, כמו הסרט בעל התקציב הגדול השנוי במחלוקת Adipurush" (2023)", אם כי סרט האימה הקומי Bhediya" (2022)" (אנ')זכה להערכה רבה.
בנוסף למשחק, השיקה סנון קו בגדים משלה, חברת כושר ומותג לטיפוח העור. היא גם משמשת כפנים של מספר מותגים ומוצרים.
סנון מקבלת את פרס הקולנוע הלאומי לשחקנית הטובה ביותר עבור "מימי" (2021)
ביוגרפיה

סנון נולדה ב-27 ביולי 1990 בניו דלהי לראהול בנון, רואה חשבון מוסמך וגיטה סנון, פרופסור לפיזיקה באוניברסיטת דלהי. היא באה ממשפחה הינדית פונג'בית היא למדה בבית הספר הציבורי של דלהי, RK Puram ולאחר מכן סיימה תואר ראשון בטכנולוגיה בהנדסת אלקטרוניקה וטלקומוניקציה ממכון Jaypee Institute of Information Technology, נוידה. היא עבדה לזמן קצר כדוגמנית לפני שהפכה לשחקנית. אחותה הצעירה, נופור סנון, גם היא שחקנית.
תדמית תקשורתית

בשנת 2021, סוקניה ורמה הציגה אותה ברשימת "השחקניות הבוליוודיות הטובות ביותר" של Rediff.com. מגנה שארמה מ"הרפרס בזאר" קבעה כי היא: "נחשבת בין השחקניות המובילות במדינה כיום". בשנת 2019, סנון הופיעה ברשימת פורבס סלבריטי 100 במקום ה-38 עם הכנסה שנתית מוערכת של מיליון דולר. בשנת 2022, המהדורה ההודית של GQ הציגה אותה ברשימת "30 ההודים הצעירים המשפיעים ביותר" במדינה.
סנון זכתה לא פעם לתשומת לב בזכות חוש הסטייל שלה. לסנון יש טביעת רגל משמעותית במדיה החברתית, עם למעלה מ-54 מיליון עוקבים באינסטגרם. במהלך מגפת הקורונה, היא תרמה סכום לקרן הממשלתית. מאוחר יותר היא אספה כספים עבור קרן הילדים של קאילש סאטיארת'י. סנון הופיעה בטקס הפתיחה של ליגת העל ההודית 2017 וליגת העל לנשים 2023.
ברשימת 50 הנשים הנחשקות ביותר של "טיימס אוף אינדיה", היא דורגה במקום ה-14 ב-2017, ה-13 ב-2018, ה-15 ב-2019 וה-19 ב-2020. סנון השמיעה קולה בנושאים שונים, כולל פערי שכר בקולנוע ההינדי ו"הלך הרוח הפטריארכלי" הרווח בתעשייה. בשנת 2016 השיקה קו בגדים משלה, בשם Ms. Taken. ב-2022 היא הקימה יחד סטארט-אפ כושר, בשם The Tribe, ובשנה שלאחר מכן השיקה את מותג הטיפוח שלה בשם Hyphen.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2014 | 1: Nenokkadine | Sameera | Telugu film |
| 2014 | Heropanti | Dimpy Chaudhary |  |
| 2015 | Dohchay | Meera | Telugu film |
| 2015 | לב גדול | Ishita Malik |  |
| 2017 | Raabta | Saira Singh / Saiba Qazi |  |
| 2017 | Bareilly Ki Barfi | Bitti Mishra |  |
| 2018 | Stree | Unnamed | Special appearance in song "Aao Kabhi Haveli Pe" |
| 2019 | Luka Chuppi | Rashmi Trivedi |  |
| 2019 | Kalank | Unnamed | Special appearance in song "Aira Gaira" |
| 2019 | Arjun Patiala | Ritu Randhawa |  |
| 2019 | Housefull 4 | Rajkumari Madhu / Kriti Thakral |  |
| 2019 | Panipat | Parvati Bai |  |
| 2019 | Pati Patni Aur Woh | Neha Khanna | Special appearance |
| 2021 | מימי | מימי ראת'ור |  |
| 2021 | Hum Do Hamare Do | האניה מהארה |  |
| 2022 | Bachchhan Paandey | מירה |  |
| 2022 | Bhediya | ד"ר נקה |  |
| 2023 | Shehzada | סאמארה סינג |  |
| 2023 | Adipurush | ג'נאקי | Telugu and Hindi film |
| 2023 | Ganapath | ג'סי |  |
| 2024 | Teri Baaton Mein Aisa Uljha Jiya | סיפרה |  |
| 2024 | דיילות אוויר | דיוויה ראנה |  |
| TBA | Do Patti † |  | Filming; also producer |
פילמוגרפיה > קליפים

| שנה | קליפ | זמרים | מלחין |
| --- | --- | --- | --- |
| 2015 | "צ'ל ואהן ג'אטה היין" | אריג'יט סינג | אמאל מאליק |
| 2017 | "פאס אאו" | ארמאן מאליק, פראקריטי קאקר | אמאל מאליק |
| 2020 | "קודי נו נחנה דה" | וישאל דדלאני, סאצ'ין-ג'יגאר | סאצ'ין–ג'יגאר |
| 2020 | "מוסקוראיגה הודו" | וישאל מישרא | וישאל מישרא |
פרסים ומועמדויות

| שנה | פרס | קטגוריה | סרטים | תוצאה |
| --- | --- | --- | --- | --- |
| 2015 | פרסי הסרטים הבינלאומיים של דרום הודו | הבכורה הטובה ביותר לנשית - טלוגו | ננוקאדין:1 | מועמדות |
| 2015 | פרסי אבק כוכבים | סופרסטאר של המחר - אישה | הרופנטי | מועמדות |
| 2015 | פרסי הבידור של הכוכב הגדול | שחקנית הבכורה המשעשעת ביותר | הרופנטי | זכייה |
| 2015 | פרסי הסרטים של גילדת המפיקים | הבכורה המבטיחה ביותר - אישה | הרופנטי | זכייה |
| 2015 | פרסי מסך | הבכורה הנשית הטובה ביותר | הרופנטי | מועמדות |
| 2015 | פרסי פילמפייר | הבכורה הנשית הטובה ביותר | הרופנטי | זכייה |
| 2015 | פרסי האקדמיה הבינלאומית לקולנוע הודי | הופעת הבכורה של כוכבת השנה | הרופנטי | זכייה |
| 2018 | פרסי זי קולנוע | השחקנית הטובה ביותר | בארילי קי ברפי | מועמדות |
| 2018 | פרסי מסך | השחקנית הטובה ביותר | בארילי קי ברפי | מועמדות |
| 2018 | פרסי מסך | השחקנית הטובה ביותר | בארילי קי ברפי | זכייה |
| 2018 | פרסי האקדמיה הבינלאומית לקולנוע הודי | השחקנית הטובה ביותר | בארילי קי ברפי | זכייה |
| 2019 | פרסי מסך | פרס באת נאי | לוקה צ'ופי | זכייה |
| 2020 | פרסי זי קולנוע |  | לוקה צ'ופי | מועמדות |
| 2021 | פרסי הקולנוע הלאומי | השחקנית הטובה ביותר | מימי | זכייה |
| 2022 | פרסי האקדמיה הבינלאומית לקולנוע הודי | השחקנית הטובה ביותר | מימי | זכייה |
| 2022 | פרסי פילמפייר | השחקנית הטובה ביותר | מימי | זכייה |
| 2022 | פרסי זהב אייקוניים | השחקנית הטובה ביותר של השנה | מימי | זכייה |
| 2022 | פרסי האקדמיה לטלוויזיה ההודית | השחקנית הטובה ביותר בסרט מקורי | מימי | מועמדות |
| 2023 | פרסי זי קולנוע | השחקנית הטובה ביותר | בהדיה | מועמדות |
פרסים ומועמדויות > פרסים אחרים

| שנה | פרס | קטגוריה | תוצאה |
| --- | --- | --- | --- |
| 2019 | פרסי לוקמט אופנה | הבדרנית המסוגננת ביותר | זכייה |
| 2020 | פרסי סמלים בסגנון פינקווילה | שחקנית אופנתית בחירת הקהל | זכייה |
| 2023 | סמלים בסגנון בוליווד הונגמה | האיקונית המסוגנת ביותר | מועמדות |
| 2023 | סמלים בסגנון בוליווד הונגמה | השחקנית הכי אופנתית | זכייה |
| 2023 | סמלים בסגנון בוליווד הונגמה | סמל הנוער המסוגנת ביותר | מועמדות |
| 2023 | סמלים בסגנון בוליווד הונגמה | השחקנית הכי מסוגנת - בחירת הקהל | מועמדות |
רשיד רמזי

רשיד רמזי (בערבית: رشيد رمزي; נולד ב-17 ביולי 1980) הוא אתלט מרוקאי שמייצג את בחריין. הוא אלוף עולם לשעבר בריצות ל-800 מטר ול-1500 מטר (הלסינקי 2005).
ביוגרפיה

רמזי נולד במרוקו וייצג אותה בעבר בזירה הבינלאומית. בשנת 2001 עבר לבחריין ומאז מתחרה תחת דגלה.
ביוגרפיה > אלוף עולם

באליפות העולם באתלטיקה שנערכה בהלסינקי, פינלנד בשנת 2005 זכה רמזי בשתי מדליות זהב, בריצת 800 מטר בשיא אישי חדש של 1:44.24 דקות, לפני יורי בורזקובסקי מרוסיה (1:44.51 דקות) וויליאם יאמפוי מקניה (1:44.55 דקות) ובריצת 1500 מטר בתוצאה של 3:37.88 דקות, לפני עדיל קאוץ ממרוקו (3:38.00 דקות) ורוי סילבה מפורטוגל (3:38.02 דקות). בשלב חצי הגמר הוא קבע תוצאה של 3:34.69 דקות ועלה מהמקום הראשון. בכך הפך לרץ הראשון שזוכה בשתי הריצות באליפות עולם, והראשון מאז 1964 שזוכה במדליית זהב בשתי הריצות באליפות עולם או אולימפיאדה.
באליפות העולם באתלטיקה שנערכה באוסקה, יפן בשנת 2007 זכה רמזי במדליית כסף בריצת 1500 מטר בתוצאה של 3:35.00 דקות, אחרי ברנרד לגט מארצות הברית (3:34.77 דקות) ולפני שדראק קיבט קוריר מקניה (3:35.04 דקות) ולא הצליח להגן על תוארו. נוסף לכך, הוא סיים במקום 21 בלבד בריצת 800 מטר בתוצאה של 1:47.76 מטר, בשלב המוקדמות קבע תוצאה של 1:45.64 דקות ועלה מהמקום החמישי.
ביוגרפיה > פרשת האימרוץ

באולימפיאדת בייג'ינג ניצח רמזי בריצת 1500 מטר, והיה לאתלט הראשון מבחריין שזכה אי פעם במדליה אולימפית, אך בבדיקת הדגימות שנלקחו מרמזי במהלך האולימפיאדה, נמצאו עדויות לסמים, מסוג CERA וגם בדיקת דגימת הבקרה שלו העלתה תוצאה דומה. לכן, הוועד האולימפי הבינלאומי החליט בנובמבר 2009 לשלול ממנו את מדליית הזהב בה זכה ונוסף לכך הוא קיבל השעיה מהתאחדות האתלטיקה הבינלאומית לשנתיים מהשתתפות בתחרויות ספורט.
רכס אקסתלם

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  Wilson Hills 
 קואורדינטות:  69°35′00″S 159°03′00″E﻿ / ﻿69.58333°S 159.05°E﻿ / -69.58333; 159.05
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס אקסתלם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס אקסתלם
 
רכס אקסתלם או רכס אקסת'לם או מצוק אקסתלם או מצוק אקסת'לם (באנגלית: Axthelm Ridge) הוא רכס מצוקים צר, הממוקם 2.4 קילומטרים, דרום-מזרחית לפסגת פרקינסון.
אורכו של רכס אקסתלם 6 קילומטרים.
היסטוריה

רכס אקסתלם מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1963.
שמו של הרכס ניתן לו על ידי הוועדה המייעצת לשמות אנטארקטיים של ארצות הברית (Advisory Committee on Antarctic Names בראשי תיבות: US-ACAN).
הרכס נקרא על שם צ'ארלס אי. אקסת'לם (Charles E. Axthelm)- המפקד של שוברת קרח "גליישר" של צי ארצות הברית (USS Glacier) כוח הסיוע הימי של ארצות הברית לאנטארקטיקה (the U.S. Naval Support Force) במהלך מבצע דיפ פריז (מבצע קיפאון עמוק) (Operation Deep Freeze) שנערך במהלך הקיץ האנטארקטי שבין השנים 1969–1970.
רוברט קובינגטון

| --- | --- |

קובינגטון במדי פילדלפיה סיקסרס, 2018
 לידה:  14 בדצמבר 1990 (בן 33) בלווד שבאילינוי, ארצות הברית
 עמדה:  סמול פורוורד
 גובה:  2.01 מטר
 מספר:  33
 מכללה:  אוניברסיטת המדינה של טנסי
 דראפט:  לא נבחר, 2013
 קבוצות כשחקן
 2013–2014   2013–2014   2014–2018   2018–2020   2020   2020–2022   2022–2023 2023–:  יוסטון רוקטס   ←ריו גראנדה ואלי וייפרס   פילדלפיה 76'   מינסוטה טימברוולבס   יוסטון רוקטס   פורטלנד טרייל בלייזרס   לוס אנג'לס קליפרס  פילדלפיה 76'
 הישגים כשחקן
 חמישיית ההגנה הראשונה (2018‏)   רוקי העונה של ליגת הפיתוח (2014)
רוברט קובינגטון (באנגלית: Robert Covington; נולד ב-14 בדצמבר 1990) הוא כדורסלן אמריקאי המשחק בקבוצת פילדלפיה 76' מליגת ה-NBA, בעמדת הסמול פורוורד.
תיכון ומכללות

קובינגטון נולד בעיר בלווד שבאילינוי, ולמד בבית ספר תיכון בהילסייד הסמוכה. ב-2009, שנתו האחרונה בתיכון, העמיד ממוצעים של כ-18 נקודות, 11 ריבאונדים ו-7 חסימות למשחק, עבור קבוצת "תיכון פרוביסו וסט", אותה הוביל לזכייה באליפות מחוזות קוק ודופייג'.
בסיום לימודיו התיכוניים עבר לאוניברסיטת המדינה של טנסי, ושיחק בקבוצת הכדורסל שלה בין השנים 2009–2013. בעונת הפרשמן שלו קלע קובינגטון 11.5 נקודות בממוצע למשחק כשחקן חמישייה, ונבחר לחמישיית הפרשמנים המצטיינים של "מחוז אוהיו ואלי" (OVC All-Newcomer Team). בשלוש העונות הבאות שיפר את תפוקתו עד ממוצעים עונתיים של 17.0 נקודות, 8.0 ריבאונדים, 1.3 אסיסטים, 2.3 חטיפות ו-1.7 חסימות למשחק, בעונת הסיניור. בסיום קריירת המכללות שלו דורג קובינגטון במקום השביעי בתולדות קבוצתו בנקודות (1,749) ובריבאונדים (876).
קריירה ב-NBA > יוסטון רוקטס

לאחר שלא נבחר בדראפט ה-NBA לשנת 2013, חתם קובינגטון על חוזה רב-שנתי עם היוסטון רוקטס. את מרבית עונת הרוקי שלו בילה קובינגטון בריו גראנדה ואלי וייפרס מליגת הפיתוח, קבוצת הבת של הרוקטס. לאורך העונה השתתף ב-42 משחקים במדי ריו גראנדה, ובסיום העונה זכה בתואר "רוקי העונה של ליגת הפיתוח", לאחר שרשם ממוצעים של 23.2 נקודות, 9.2 ריבאונדים ו-2.4 חטיפות למשחק. במשחק האולסטאר של ליגת הפיתוח הוביל את קלעי קבוצתו עם 33 נקודות וזכה בתואר ה-MVP של המשחק. על אף יכולתו הגבוהה בליגת הפיתוח, שותף קובינגטון בשבעה משחקים בלבד במדי הרוקטס בטרם שוחרר מהקבוצה ב-27 באוקטובר 2014. בעונתו היחידה בקבוצה קלע 2.3 נקודות בממוצע למשחק.
קריירה ב-NBA > פילדלפיה 76'

בתחילת עונת 2014/2015 חתם קובינגטון על חוזה ל-4 עונות בפילדלפיה 76', עבור כ-4 מיליון דולר. כבר במשחקיו הראשונים בפילדלפיה זכה לדקות משחק רבות, ובמהלך העונה הפך לשחקן חמישייה קבוע בעמדת הסמול פורוורד. למרות יכולתו הטובה של קובינגטון, שקלע 13.5 נקודות בממוצע למשחק, סיימה פילדלפיה את העונה עם מאזן הניצחונות השני הכי גרוע בתולדותיה, 18–64. ב-27 בנובמבר 2015 רשם את אחד ממשחקיו האישיים הטובים ביותר כשקבע שיא קריירה של 28 נקודות ו-8 חטיפות (בנוסף ל-7 ריבאונדים ו-5 אסיסטים) בהפסד קבוצתו ליוסטון רוקטס. ב-8 באפריל 2016 שיפר את שיאו האישי כשקלע 30 נקודות בהפסד פילדלפיה לניו יורק ניקס. בעונות הבאות מיצב עצמו קובינגטון כחלק אינטגרלי משלד הקבוצה הצעירה, כאשר מלבד תפוקתו ההתקפית היה אחד משחקני ההגנה הבולטים בקבוצה; בהצבעה לתואר שחקן ההגנה של עונת 2016/2017 סיים קובינגטון במקום הרביעי.
בתחילת עונת 2017/2018 חתם על הארכת חוזה בפילדלפיה ל-4 עונות נוספות על סך 62 מיליון דולר. בעונת 2017/2018 העפיל עם פילדלפיה לחצי גמר המזרח, ובסיום העונה נבחר לחמישיית ההגנה של העונה.
קריירה ב-NBA > מינסוטה טימברוולבס

ב-12 בנובמבר 2018 נשלח קובינגטון בטרייד למינסוטה טימברוולבס, יחד עם דאריו שאריץ' וג'ריד ביילס, בתמורה לג'ימי באטלר וג'סטין פאטון. ב-31 בדצמבר 2018 סבל מפציעה בברכו הימנית, אשר השביתה אותו ממשחק עד סיום עונת 2018/2019.
קריירה ב-NBA > החזרה ליוסטון

בפברואר 2020 הועבר ליוסטון רוקטס במסגרת טרייד בין ארבע קבוצות, בו השתתפו גם דנוור נאגטס ואטלנטה הוקס.
קריירה ב-NBA > פורטלנד טרייל בלייזרס

לקראת עונת 2020/2021 הועבר בטרייד לפורטלנד טרייל בלייזרס, תמורת טרבור אריזה, אייזיאה סטיוארט ובחירת דראפט עתידית.
קריירה ב-NBA > לוס אנג'לס קליפרס

ב-4 בפברואר 2022 עבר קובינגטון בטרייד ביחד עם נורמן פאוול ללוס אנג'לס קליפרס בתמורה לאריק בלדסו, קיון ג'ונסון, ג'סטיס וינסלו ובחירת דראפט.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | יוסטון | 7 | 0 | 4.9 | 0.429 | 0.364 | 0.000 | 0.7 | 0.0 | 0.3 | 0.0 | 2.3 |
| 2014/2015 | פילדלפיה | 70 | 49 | 27.9 | 0.396 | 0.374 | 0.820 | 4.5 | 1.5 | 1.4 | 0.4 | 13.5 |
| 2015/2016 | פילדלפיה | 67 | 49 | 28.4 | 0.385 | 0.353 | 0.791 | 6.3 | 1.4 | 1.6 | 0.6 | 12.8 |
| 2016/2017 | פילדלפיה | 67 | 67 | 31.6 | 0.399 | 0.333 | 0.822 | 6.5 | 1.5 | 1.9 | 1.0 | 12.9 |
| 2017/2018 | פילדלפיה | 80 | 80 | 31.7 | 0.413 | 0.369 | 0.853 | 5.4 | 2.0 | 1.7 | 0.9 | 12.6 |
| 2018/2019 | פילדלפיה | 13 | 13 | 33.8 | 0.427 | 0.390 | 0.739 | 5.2 | 1.1 | 1.8 | 1.8 | 11.3 |
| 2018/2019 | מינסוטה | 22 | 22 | 34.7 | 0.433 | 0.372 | 0.773 | 5.7 | 1.5 | 2.3 | 1.1 | 14.5 |
| 2019/2020 | מינסוטה | 48 | 47 | 29.4 | 0.435 | 0.346 | 0.798 | 6.0 | 1.2 | 1.7 | 0.9 | 12.8 |
| 2019/2020 | יוסטון | 22 | 21 | 33.0 | 0.392 | 0.315 | 0.800 | 8.0 | 1.5 | 1.6 | 2.2 | 11.6 |
| 2020/2021 | פורטלנד | 70 | 70 | 32.0 | 0.401 | 0.379 | 0.806 | 6.7 | 1.7 | 1.4 | 1.2 | 8.5 |
| 2021/2022 | פורטלנד | 48 | 40 | 29.8 | 0.381 | 0.343 | 0.833 | 5.7 | 1.4 | 1.5 | 1.3 | 7.6 |
| 2021/2022 | קליפרס | 23 | 2 | 22.1 | 0.500 | 0.450 | 0.848 | 5.1 | 1.0 | 1.3 | 1.2 | 10.4 |
| 2022/2023 | קליפרס | 48 | 0 | 16.2 | 0.445 | 0.397 | 0.750 | 3.5 | 1.2 | 0.8 | 0.7 | 6.0 |
| קריירה |  | 585 | 460 | 28.8 | 0.408 | 0.362 | 0.811 | 5.6 | 1.5 | 1.5 | 1.0 | 11.1 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | פילדלפיה | 10 | 8 | 28.1 | 0.325 | 0.313 | 0.750 | 5.3 | 2.5 | 1.1 | 0.9 | 8.1 |
| 2019/2020 | יוסטון | 12 | 12 | 31.6 | 0.495 | 0.500 | 0.857 | 5.0 | 1.3 | 2.5 | 1.1 | 11.2 |
| 2020/2021 | פורטלנד | 6 | 6 | 38.0 | 0.500 | 0.500 | 0.900 | 7.8 | 1.2 | 1.5 | 1.0 | 9.3 |
| 2022/2023 | קליפרס | 2 | 0 | 6.0 | 0.000 | 0.000 | 0.000 | 1.0 | 1.0 | 0.0 | 0.5 | 0.0 |
| קריירה |  | 30 | 26 | 30.0 | 0.424 | 0.429 | 0.818 | 5.4 | 1.7 | 1.7 | 1.0 | 9.0 |